फ़िरदौसिया
फ़िरदौसिया एक सूफी संप्रदाय है जिसकी शुरुआत सुहरावरदिया संप्रदाय की शाखा के रूप में हुई है। इसे भारत में शेख बदरुद्दीन समरकंदी द्वारा प्रस्तुत किया गया था, और बाद में उनके दो शिष्यों, नजीबुद्दीन फिरदौसी और रुकनुद्दीन फिरदौसी ने इस सिलसिले को आगे बढ़ाया। यह अधिकतर बिहारशरीफ के बड़ी दरगाह में दफन शेख शर्फुद्दीन अहमद याह्या मनेरी के जीवन के दौरान लोगो के बीच प्रचलित हुआ। बिहार के मगध क्षेत्र में उनके सिलसिला के उत्तराधिकारियों की सबसे लंबी श्रृंखला थी। सुहरावरदिया की विचारधारा सैफ अल दीन बखरजी से प्रेरित है, और इसका नाम भी बखरजी से लिया गया था, जिन्हें उनके आध्यात्मिक गुरु नजमुद्दीन कुबरा ने शेख अल-फिरदौस की उपाधि दी थी। फ़िरदौसिया सिलसिला चिश्ती सिलसिले से भी पहले स्थापित हुआ था।